ཕེཾ་བཛྲ་ཨ་རལླི་ཧོཿསོགས་ཀྱིས་སྤྱན་དྲངས་ལ་མཁའ་འགྲོ་སྐྱི་གཏོང་ལྟར་སྔགས་ལན་གསུམ་གྱིས་གཏོར་མ་ཕུལ།ཨརྒྷཾ་ནས་ཤབྡའི་བར་གྱིས་

མཆོད་ནས།ཨོཾ་ཨཱཿཧཱུཾ་ཞེས་བརྗོད་ཅིང་ནང་མཆོད་སྲིན་ལག་གིས་གཏོར་ལ།རྡོ་རྗེ་དྲིལ་བུ་འཛིན་པས།ལྷ་ཡི་ཚོགས་རྣམས་མ་ལུས་དང་སོགས་ནས།ཡིད་ལ་འདོད་པ་ཀུན་འགྲུབ་ཤོག་གི་པར།
བརྗོད་པའི་མཐར།དཔལ་ལྡན་བླ་མ་དམ་པ་རྣམས་ཀྱི་ཐུགས་དགོངས་རྫོགས་པ་དང་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཕྱག་རྒྱ་ཆེན་པོ་མཆོག་གི་དངོས་གྲུབ་རྗེ་
བཙུན་རྡོ་རྗེ་རྣལ་འབྱོར་མའི་གོ་འཕང་ཐོབ་པར་བྱ་བའི་ཕྱིར་དུ་སའི་ཕྱོགས་འདིར་རྗེ་བཙུན་རྡོ་རྗེ་རྣལ་འབྱོར་མའི་སིནྡྷུ་རའི་དཀྱིལ་འཁོར་ཆེན་པོ་སྒྲུབ་ཅིང་མཆོད་པ་དང་བདག་ཉིད་འཇུག་ཅིང་དབང་བླང་
བར་ར་འཚལ་ན།སྲུང་མའི་དབང་པོ་ཁྱེད་རྣམས་མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ།དཀྱིལ་འཁོར་ཆེན་པོའི་བྱ་བ་མཐར་མ་ཕྱིན་གྱི་བར་དུ་བར་ཆད་ཐམས་ཅད་ཞི་བ་དང་།དེང་ནས་ཀྱང་།
བྱང་ཆུབ་མ་ཐོབ་ཀྱི་བར་དུ་སྲུང་ཞིང་དངོས་གྲུབ་སྒྲུབ་པའི་སྟོང་གྲོགས་མཛོད།ཅེས་དང་གང་དག་ནག་པོའི་ཕྱོགས་ལ་མངོན་པར་དགའ་བའི་འབྱུང་པོ་གདུག་པ་ཅན་གསང་སྤྱོད་བལྟ་བར་མི་
དབང་བ།དེ་དག་སའི་ཕྱོགས་འདིར་མ་གནས་པར་གཞན་དུ་སོངས་ཤིག།ཅེས་དང་ཨོཾ་སམྦྷ་སོགས་དྲག་སྔགས་བརྗོད་ཅིང་རྡོ་རྗེ་གསོར་དྲིལ་བུ་དྲག་ཏུ་དཀྲོལ།མཆོད་གཡོག་པས་གཏོར་མ་

ཕྱི་རོལ་དུ་དོར།དེ་ནས་མཆོད་གཡོག་པས་ཕྱག་གསུམ་བཙལ་ནས།གནས་དང་མཆོད་པའི་ཡོ་བྱད་ལ་བྱིན་རླབས་གནང་བ་ཞུ་ཞེས་བསྐུལ།དཔོན་སློབ་རྣམས་ཀྱིས་རྡོ་རྗེའི་རྩེས་
ནང་་མཆོད་གཏོར་ལ་ཨོཾ་སུམྦྷ་ནི་སོགས་ཀྱིས་བསང་།སྭ་བྷ་ཝས་སྦྱངས།སྟོང་པའི་ངང་ལས་གནས་ཁང་བྷྲཱུྃ་ལས་རིན་པོ་ཆེ་སྣ་ཚོགས་ལས་གྲུབ་པའི་ཐར་པ་ཆེན་པོའི་གཞལ་ཡས་ཁང་གྲུ་བཞི་པ་
སྒོ་བཞི་པ།།རྟ་བབས་བཞིས་མཛེས་ཤིང་རྒྱན་ཐམས་ཅད་ཀྱིས་བརྒྱན་པ།མཚན་ཉིད་ཡོངས་སུ་རྫོགས་པའི་ནང་དུ།ཨ་བདུན་ལས་ཐོད་པའི་སྣོད་བདུན་སོགས་ནས།རོལ་མོ་རྣམས་དྭངས་ཤིང
ཐོགས་པ་མེད་པ་བྱང་ཆུབ་སེམས་དཔའ་ཀུན་ཏུ་བཟང་པོའི་རྣམ་པར་ཐར་པ་ལས་བྱུང་བའི་མཆོད་པའི་སྤྲིན་གྱི་ཕུང་པོ་ལྟ་བུ་བསམ་གྱིས་མི་ཁྱབ་པ་དུས་འཁོར་བ་ཇི་སྲིད་མ་སྟོངས་ཀྱི་བར་དུ་རྒྱུན་མི་འཆད།
པཔར་གྱུར།སོ་སོའི་སྔགས་རྒྱ་སོགས་དཀྱུས་བཞིན་ལས།གཎྜེ་ར་ཎི་སོགས་ལན་གསུམ་བརྗོད་པའི་དང་པས་མཆོད་ཡུལ་སྤྱན་དྲངས།གཉིས་པས་མཆོད་ཡུལ་དེ་རྣམས་ཀྱིས་བདག་དང་གནས།
ཁང་བྱིན་གྱིས་བརླབས།གསུམ་པས་མཆོད་རྫས་ལ་སོགས་པའི་ལོ་བྱད་རྣམས་བྱིན་གྱིས་བརླབས་པར་བསམ་མོ།།དེ་ནས་སློབ་དཔོན་དུ་འོས་པ་དང་ཚོགས་པ་གྲངས་མང་བར་བཞུགས་ན་ཞུ་འབུལ་ཕྱག་བཅོ

བརྒྱད་རྣམས་ཀྱི་རྡོར་དབང་ཆུ་ལྟར་གྲུབ་པ་དང་།བདག་དང་འགྲོ་བ་སོགས་ཀྱི་སྐྱབས་སེམས་དཀྱུས་ལྟར་དང་།རྡོ་རྗེ་སེམས་དཔའི་བསྒོམ་བཟླས་མ་རྒྱུད་སྤྱི་ལྟར་བྱས་ལ།དེ་ནས་རང་གི་མདུན་
གྱི་ནམ་མཁར་སོགས་ནས་བདག་བསྐྱེད་རྗེ་བཙུན་དཀོན་མཆོག་ལྷུན་གྲུབ་ཀྱིས་མཛད་པའི་སྒྲུབ་ཐབས་ལྟར་ཉམས་སུ་བླངས་པའི་མཐར་མཱད་ཡང་མི་དམིགས་ཏེ་འོད་གསལ་སྟོང་པ་ཉིད་དུ་གྱུར་ཅེས་པའི་
རྗེས་སུ།རང་ཉིད་རྗེ་བཙུན་རྡོ་རྗེ་རྣལ་འབྱོར་མའི་སྐུར་གྱུར་ཞེས་བརྗོད་དོ།།མདུན་བསྐྱེད་སྒྲུབ་པ་ནི།རང་གི་མདུན་གྱི་ནང་མཆོད་དང་མཉྫི་སྟེང་གི་གསུང་བདུད་རྩིའི་དཀྱིལ་འཁོར་
གཉིས་ཀ་ལ་དམིགས་ཏེ་བྱིན་རླབས་རྒྱས་པར་བྱ་བ་ནི།ཨོཾ་སུམྦྷས་བསང་།སྠཱ་བྷཱ་ཝས་སྦྱངས།སྟོང་པའི་ངང་ལས་ཡཽ་ལས་རླུང་གི་དཀྱིལ་འཁོར།དེའི་སྟེང་དུ་རྀ་ལས་མེའི་དཀྱིལ་
འཁོར།དེའི་སྟེང་དུ་ཨ་ལས་ཐོད་པ་དཀར་པོ་དུམ་བུ་གསུམ་པ་དཔྲལ་བ་རང་ལ་བསྟན་པ།དེའི་སྟེང་དུ་ཨ་ལས་ཟླ་བའི་དཀྱིལ་འཁོར།དེའི་སྟེང་དུ་ཤར་དུ་གོ་ལས་པ་ལང་གི་ཤ།ལྷོར་ཀུ་
ལས་ཁྱིའི་ཤ།ནུབ་ཏུ་ད་ལས་རྟའི་ཤ།བྱང་དུ་ཧ་ལས་གླང་པོ་ཆེའི་ཤ།དབུས་སུ་ན་ལས་མིའི་ཤ།དེ་རྣམས་རེ་རེའི་སྟེང་དུ།ཤར་དུ་བི་ལས་དྲི་ཆེན།དབུས་སུ་མུ་ལས་དྲི་ཆུ།བྱང་དུ་ཤུ་ལས།

བྱང་ཆུབ་ཀྱི་སེམས།ནུབ་ཏུ་མ་ལས་ཀླད་པ།ལྷོར་ར་ལས་རཀྟ།དེ་རྣམས་ཀྱི་དབུས་སུ་ཧཱུྃ་ཆོས་ཀྱི་དབྱིངས་ཀྱི་ཡེ་ཤེས།ཤར་དུ་བྷྲཱུཾ་མེ་ལོང་ལྟ་བུའི་ཡེ་ཤེས།བྱང་དུ་ཁྃ་བྱ་བ་གྲུབ་
པའི་ཡེ་ཤེས།ནུབ་ཏུ་ཛྷི་སོ་སོར་རྟོག་པའི་ཡེ་ཤེས།ལྷོར་ཨོཾ་མཉམ་པ་ཉིད་ཀྱི་ཡེ་ཤེས།དེ་རྣམས་ཀྱི་སྟེང་གི་ནམ་མཁའ་ལ་བདུད་རྩི་ལྔའི་རང་བཞིན་གྱི་ཨོཾ་ཡིག་དཀར་པོ་མགོ་བོ་ཟུར་དུ་བསྟན་པ།
དེའི་སྟེང་དུ་བྱང་ཆུབ་སེམས་ཀྱི་རང་བཞིན་གྱི་བ་ཊྭཱཾ་ག་དཀར་པོ་མགོ་བོ་ཐུར་དུ་ལྟ་བ་ཧཱུཾ་གིས་མཚན་པ།ཧཱུྃ་ལས་འོད་ཟེར་འོག་ཏུ་འཕྲོས་པས་རླུང་གཡོས་མེ་སྦར།རྫས་རྣམས་བསྐོལ་བས་འོད་དུ་ཞུ་བའི
རླངས་པ་གྱེན་དུ་སོང་བས།ཨོཾ་དང་ཁ་ཊྭཱཾ་ག་ལས་བདུད་རྩིའི་རྒྱུན་འཛག།ཧཱུྃ་ལས་འོད་ཟེར་ཕྱོགས་བཅུར་འཕྲོས་པས།དེ་བཞིན་གཤེགས་པ་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་རང་བཞིན་ཐོད་པ་
བདུདདུད་རྩིའི་གང་བ་དཔག་ཏུ་མེད་པ་སྤྱན་དྲངས།།མདུན་གྱི་ཐོད་པ་ལ་ཐོད་པ་ཐི་མ།བདུད་རྩི་ལ་བདུད་རྩི་ཐིམ།ཨོཾ་དང་ཁ་ཊྭཱཾ་ག་དང་བཅས་པ་ཡང་ཐོད་པའི་ནང་དུ་ལྷུང་བ་འོད་དུ་ཞུ་ནས་སྔར་གྱི་བདུད་
རྩི་རྣམས་དང་གཉིས་སུ་མེད་པར་གྱུར་ཏེ།ཁ་དོག་དྲི་རོ་ནུས་པ་ཕུན་སུམ་ཚོགས་པ་བདུད་རྩིའི་རྒྱ་མཚོ་ཆེན་པོར་གྱུར།ཨོཾ་ཨཱཿཧཱུྃ་ཧི་ཧ་ཧྲཱིཿཞེས་ལན་གསུམ་གྱིས་བྱིན་གྱིས་བརླབས།དེ་ནས་མདུན་གྱི་ནང་

མཆོད་ནས་རྡོ་རྗེའི་རྩེས་དཀྱིལ་འཁོར་གསུམ་ཆར་ལ་གཏོར་ལ།སུམྦྷ་སོགས་ཀྱིས་བསང་།སྭ་བྷ་ཝས་སྦྱངས་པ་ནས་སྟོང་པའི་ངང་ལས་ཡཽ་ལས་རླུང་སོགས་ནས་ཙིཎྜི་ཀཱའི་ངོ་བོ།།ཕེཾ་ཐུགས་ཀའི་སོགས།
ནནས་གཉིས་སུ་མེད་པར་ཐིམ།ཞེས་བརྗོད་པའི་བར་དཀྱུས་ལྟར་བྱའོ།།མཆོད་པ་འབུལ་བ་ནི།མཆོད་པ་བསང་སྦྱངས་བྱིན་རླབས་བསྡུས་པ་དཀྱུས་ནས་འབྱུང་བ་ལྟར་བྱས་ལ་འདིར་གཎྜེ་ར་ཎི་མི་དགོས།
སོ།།དེ་ནས་མདུན་བསྐྱེད་ཀྱི་དཀྱིལ་འཁོར་གྱི་གཙོ་མོ་དེ་རང་གི་རྩ་བའི་བླ་མ་དང་ཐ་མི་དད་པར་མོས་ལ།དེའི་སྟེང་གི་ཆར་བརྒྱུད་པའི་བླ་མ་ཐམས་ཅད་དང་།།མཐའ་སྐོར་དུ་སངས་རྒྱས་བྱང་སེམས
དཔའ་བོ་དང་རྣལ་འབྱོར་མ་ཆོས་སྐྱོང་སྲུང་མའི་ཚོགས་དང་བཅས་པ་ཁབ་བུ་ཡུག་འཚུབས་པ་ཙམ་གྱིས་ས་དང་བར་སྣང་ཐམས་ཅད་གང་བར་བཞུགས་པར་བསམས་ལ།དེ་རྣམས་ལ་མཆོད་པའི་བསམ
པས་སོ་སོའི་ཕྱག་རྒྱ་དང་གདངས་སྙན་པས།སྟོང་གསུམ་འདིའམ་སྟོང་གསུམ་གཞན་དག་ན།།ལྷ་རྫས་མཆོད་ཡོན་ཇི་སྙེད་ཡོད་པ་རྣམས།།དཀྱིལ་འཁོར་ལྷ་ཚོགས་རྣམས་ལ་དབུལ་བར་བགྱི།།
ཐུགས་རྗེས་འགྲོ་བའི་དོན་དུ་བཞེས་སུ་གསོལ།ཨོཾ་སརྦ་ཏ་ཐཱ་ག་ཏ་བཛྲཱ་ཡོ་གི་ནཱི་ས་པ་རི་ཝཱ་ར་ཨརྒྷཾ་པྲ་ཏཱིཙྪ་སྭཱ་ཧཱ།དེ་བཞིན་དུ་ཚིག་རྐང་གཉིས་པ་དང་མཆོད་པའི་སྔགས་བསྒྱུར་བ་དང་བཅས་ཏེ།

ཤདྡའི་བར་དང་གཎྜེ་ར་ཎི་སོགས་རོལ་ཆེན་དང་བཅས་པས་མཆོད།གོས་ཟུང་བསང་སྦྱངས།སྟོང་པའི་ངང་ལས་ཧཱུྃ་ལས་བྱུང་བའི་ལྷ་རྫས་ལས་གྲུབ་པའི་གོས་སྲབ་པ་འཇམ་པ་
ཡང་བཟུང་དུ་སྦྱར་བ་དང་ལྡན་པར་གྱུར་ཞེས་པས་བྱིན་གྱིས་བརླབས་ཏེ།སྲབ་འཇམ་ཡང་པ་ལྷ་ཡི་གོས།།དཀྱིལ་འཁོར་ལྷ་ཚོགས་སྐུ་ལ་གསོལ།།མི་ཕྱེད་དད་པས་བདག་འབུལ་ན།།བདག་ཀྱང་རྡོ་།
རྗེའི་སྐུ་ཐོབ་ཤོག།ཨོཾ་སརྦ་སོགས་ནས།།ཨོཾ་བཛྲ་ཝཥྚཱ་ཡ་ཨཱཿཧཱུྃ་ཞེས་པས་དབུལ།།རིག་མ་བཅུ་དྲུག་གིས་མཆོད་པ་ནི།ཨོཾ་ཝཱི་ཎི་བཛྲི་ནི་ཧཱུྃ་ཨཱཿཞེས་སོ་སོའི་སྔགས་བརྗོད་པའི་ཚེ།རང་གི་
སྙིང་ག་ནས་མཆོད་ལྷ་ཡི་ཝང་མ་ལ་སོགས་པ་རྒྱན་དང་ན་བཟའ་སྣ་ཚོགས་བསྣམས་པ།སོ་སོའི་ཁ་དོག་དང་མཆོད་རྫས་ཐོགས་པ་དཔག་ཏུ་མེད་པ་འཇིག་རྟེན་གྱི་ཁམས་གང་བར་སྤྲོས་ཏེ།དཀྱིལ་འཁོར
གྱི་ལྷ་ཚོགས་མཆོད་པར་བསམྦ་ལ།དབང་སྔོན་མདོག་མཚུངས་རྡོ་རྗེ་པི་ཝང་མ།།སྣ་ཚོགས་གོས་དང་རྒྱན་གྱིས་རབ་མཛེས་མ།།ནམ་མཁའ་གང་བ་སེམས་ཀྱིས་རབ་སྤྲུལ་ནས།།དཀྱིལ་འཁོར་ལྷ་
ཚོགས་པི་ཝང་སྒྲ་ཡིས་མཆོད།།ཨོཾ་སརྦ་ཏ་ཐཱ་ག་ཏ་བཛྲ་ཡོ་གི་ནི་ས་པ་རེ་ཝཱ་ར་བཱི་ཎི་བཛྲི་ནཱི་བཛྲ་པཱུ་ཛི་ཏི་ཨཱཿ།ཞེས་བརྗོད་ལ་མཆོད་པར་བསམ།།དེ་བཞིན་དུ་ཚིག་རྐང་གཉིས་པ་གསུམ་པ་དང་།།སྔགས།

ཀྱི་ཐོག་མཐའ་འདྲ་བ་ལ།ཨོཾ་ཝཾ་སེ་བཛྲི་ནཱི་ཧཱུྃ་ཨཱཿ།གསེར་བཟང་མདོག་མཚུངས་རྡོ་རྗེ་གླིང་བུ་མ།།དཀྱིལ་འཁོར་ལྷ་ཚོགས་གླིང་བུའི་སྒྲ་ཡིས་མཆོད།ཝཾ་སེཿཨོཾ་མྲྀ་ཏཾ་ག་བཛྲི་ནི་ཧཱུྃ་ཨཱཿཔདྨ་
རཱ་གའི་མདོག་མཚུངས་རྫ་རྔ་མ།།དཀྱིལ་འཁོར་ལྷ་ཚོགས་རྫ་རྔའི་སྒྲ་ཡིས་མཆོད།མྲྀ་ཏཾ་གཿཨོཾ་མུརྫི་བཛྲི་ནཱི་ཧཱུྃ་ཨཱཿམརྒད་མདོག་མཚུངས་རྡོ་རྗེ་རྔ་ཟླུམ་མ།།དཀྱིལ་འཁོར་ལྷ་ཚོགས་རྔ་ཟླུམ
སྒྲ་ཡིས་མཆོད།མུརྫིཿཨོཾ་ཧ་སྱ་བཛྲི་ནི་ཧཱུྃ་ཨཱཿལི་ཁྲིའི་མདོག་མཚུངས་རྡོ་རྗེ་བཞད་པ་མོ།།དཀྱིལ་འཁོར་ལྷ་ཚོགས་བཞད་པའི་བདེ་བས་མཆོད།ཧ་སྱཿཨོཾ་ལཱ་སྱ་བཛྲི་ནི་ཧཱུྃ་ཨཱཿནམ་
མཁའི་མདོག་མཚུངས་རྡོ་རྗེ་སྒེག་མོ་མ།།དཀྱིལ་འཁོར་ལྷ་ཚོགས་སྒེག་མཛེས་བདེ་བསཿལཱ་སྱཿཨོཾ་གི་ཏི་བཛྲི་ནི་ཧཱུཾ་ཨཱཿགུར་གུམ་མདོག་མཚུངས་རྡོ་རྗེ་གླུ་ལེན་མ།།དཀྱིལ་འཁོར་ལྷ་ཚོགས
སྙན་པའི་གླུ་ཡིས་མཆོད།གཱི་ཧི།ཨོཾ་མྲྀ་ཏྱེ་བཛྲི་ནི་ཧུྃ་ཨཱཿཔྲི་ཡང་ཀུ་མཚུངས་རྡོ་རྗེ་གར་མཁན་མ།།དཀྱིལ་འཁོར་ལྷ་ཚོགས་མཛེས་པའི་གར་གྱིས་མཆོད།ནྲྀ་ཏྱེ།ཨོཾ་པུཥྤཾ་བཛྲི་ནཱི་ཧཱུྃ་ཨཱཿ
ཟླ་བའི་མདོག་མཚུངས་རྡོ་རྗེ་མེ་ཏོག་མ།།དཀྱིལ་འཁོར་ལྷ་ཚོགས་མེ་ཏོག་སིལ་མས་མཆོད།པུཥྤཾ།ཨོཾ་དྷཱུ་པཾ་བཛྲི་ནཱི་ཧཱུྃ་ཨཿཨིནྡྲ་ནི་ལའི་མདོག་མཚུངས་བདུག་སྤོས་མ།།དཀྱིལ་འཁོར་ལྷ་ཚོགས།

༅བདུག་སྤོས་སྤྲིན་གྱིས་མཆོད།དྷཱུ་པྃ།ཨོཾ་དཱི་པཽ་བཛྲི་ནཱི་ཧཱུྃ་ཨཱཿཉི་མའི་མདོག་མཚུངས་རྡོ་རྗེ་མར་མེ་མ།།དཀྱིལ་འཁོར་ལྷ་ཚོགས་མར་མེའི་ཕྲེང་བས་མཆོད།དི་པཾ།ཨོཾ
གནྡྷཾ་བཛྲི་ནི་ཧཱུཾ་ཨཱཿསིནྡྷུའི་མདོག་མཚུངས་རྡོ་རྗེ་དྲི་ཆབ་མ།།དཀྱིལ་འཁོར་ལྷ་ཚོགས་དྲི་བཟང་བྱུག་པས་མཆོད།གནྡྷཾ།ཨོཾ་རཱུ་པ་བཛྲི་ནཱི་ཧཱུཾ་ཨཱཿཆུ་ཤེལ་མདོག་མཚུངས་གཟུགས་ཀྱི་རྡོ་རྗེ་མ།
དཀྱིལ་འཁོར་ལྷ་ཚོགས་གཟུགས་ཀྱི་བདེ་བས་མཆོད།རུ་པ།།ཨོཾ་ར་ས་བཛྲི་ནཱི་ཧཱུྃ་ཨཱཿབཙོད་ཀྱི་མདོག་མཚུངས་རོ་ཡི་རྡོ་རྗེ་མ།།དཀྱིལ་འཁོར་ལྷ་ཚོགས་རོ་ཡི་བདེ་བས་མཆོད།།ར་ས།ཨོཾ་མཱུརྞེ་བཛྲི
ནི་ཧཱུྃ་ཨཱཿསྣ་ཚོགས་མདོག་མཚུངས་རེག་བྱ་རྡོ་རྗེ་མ།།དཀྱིལ་འཁོར་ལྷ་ཚོགས་རེག་བྱའི་བདེ་བས་མཆོད།སྥཪྵེ།ཨོཾ་དྷརྨ་དྷཱ་ཏུ་བཛྲི་ནཱི་ཧཱུཾ་ཨཿ།སྟོན་ཟླའི་མདོག་མཚུངས་ཆོས་དབྱིངས་རྡོ་རྗེ་མ།
དཀྱིལ་འཁོར་ལྷ་ཚོགས་ཆོས་ཁམས་བདེ་བས་མཆོད།།དྷརྨ་དྷཱ་ཏུ་དེ་ནས་རྒྱལ་སྲིད་སྣ་བདུན་དང་།འདོད་ཡོན་ལྔའི་མཆོད་པ་འབུལ་བ་ནི།།བདེ་བ་གཤེགས་པ་ཐམས་ཅད་ལ།།ཞེས་ཚིགས་བཅད
དང་མཚན་སྔགས་སྔོན་དུ་འགྲོ་བའི་ཙཀྲ་རཏྣ་སོགས་ནས་སྭཪྵེ་ཀ་མ་གུ་ཎ་པཱུ་ཛི་ཏེ་ཨཱཿཧཱུྃ་ཞེས་པའི་བར་ཕྱི་མཆོད་དང་།ནང་བདུད་རྩིའི་མཆོད་པ་ནི།བྱིན་གྱིས་བརླབས་པའི་ནང་མཆོད་སྲིན་ལག་གིས་སོར་མོས

སྤྱི་གཙུག་ནས་འཐོར་ཞིང་།ཕྱོགས་བཅུ་དུས་གསུམ་སོགས་ནས་མཁས་གྲུབ་སངས་རྒྱས་ཕུན་ཚོགས་ཀྱི་ཞལ་དུ་ཨོཾ་ཨཱཿཧཱུཾ།ཞེས་པ་ལྟར་རང་གི་རྩ་བའི་བླ་མ་གང་ཡིན་གྱི་མཚན་ནས་བརྗོད་ལ་འབུལ།།
དེདེའི་རྗེས་སུ་བརྒྱུད་པའི་བླ་མ་རྣམས་ལ་ནང་མཆོད་དབུལ་བ་ནི།།རྒྱལ་བ་རྒྱལ་མཚོའི་རིགས་བདག་རྡོ་རྗེ་ཆོས།།མཁའ་སྤྱོད་དབང་མོ་རྡོ་རྗེ་རྣལ་འབྱོར་མ།།གྲུབ་པའི་སང་བཞུགས་པ་ཎ་ཆེན་ན་རོ་པ།
ཕཕམ་མཐིང་སྐུ་མཆེད་ཞལ་དུ་ཨོཾ་ཨཱཿཧཱུཾ།།ཟབ་ཡངས་ཆོས་ཀྱི་གཏེར་གྱུར་ཤེས་རབ་བརྩེགས།།གསང་སྔགས་རྒྱ་མཚོའི་མངའ་བདག་མ་ལ་ལོའི་ཞབས།།རྡོ་རྗེ་འཆང་དངོས་པ་ཆེན་ས་སྐྱ་པ།།རྗེ་
བཙུན་སྐུ་མཆེད་ཞལ་དུ་ཨོཾ་ཨཱཿཧཱུྃ།།གནས་ལྔ་རིག་པ་ས་སྱ་པཎ་ཆེན་དང་།།འཛམ་གླིང་བསྟན་པའི་མངའ་བདག་འཕགས་པའི་ཞབས།།རིམ་གཉིས་ཐུགས་གཞོལ་དཀོན་མཆོག་དཔལ་བ་དང་།
ཟག་ཕུག་ཆོས་རྗེའི་ཞལ་དུ་ཨོཾ་ཨཱཿཧཱུཾ།།འགྲོ་བའི་མགོན་པོ་བསོད་ནམས་རྒྱལ་མཚན་ཞབས།།གདམས་པ་རྒྱ་མཚོའི་མངའ་བདག་དཔལ་ལྡན་པ།།ཤར་ཆེན་ཡེ་རྒྱལ་ངོར་ཆེན་རྡོ་རྗེ་འཆང་།།ཀུན་
དགའ་དབང་པོའི་ཞལ་དུ་ཨོཾ་ཨཱཿཧཱུཾ།།རྒྱལ་བ་གཉིས་པ་དཀོན་མཆོག་རྒྱལ་མཚན་དང་།།ཀུན་མཁྱེན་མཁས་པའི་དབང་པོ་སེང་གེའི་མཚན།།ས་བཅུའི་དབང་ཕྱུག་སངས་རྒྱས་རིན་ཆེན་དང་།ལྷ།

མཆོག་སེང་གེའི་ཞལ་དུ་ཨོཾ་ཨཱཿཧཱུཾ།།ཤེས་བྱ་ཀུན་མཁྱེན་དཀོན་མཆོག་ལྷུན་གྲུབ་ཞབས།།འཇམ་དབྱངས་སྨྲ་བའི་དབང་པོ་སེང་གེའི་མཚན།།མཐུ་སྟོབས་དབང་ཕྱུག་དཀོན།
མཆོག་དཔལ་ལྡན་དང་།།བྲང་ཏི་པཎ་ཆེན་ཞལ་དུ་ཨོཾ་ཨཱཿཧཱུཾ།།མཁྱེན་རབ་དབང་ཕྱུག་ཀུན་དགའ་བཀྲ་ཤིས་ཞབས།།གྲུབ་པའི་དབང་ཕྱུག་དཔལ་ལྡན་དོན་གྲུབ་དང་།།ཐུགས་རྗེའི་གཏེར་ཆེན་
ནམ་མཁའ་སངས་རྒྱས་ཞབས།།ཤེས་རབ་འབྱུང་གནས་ཞལ་དུ་ཨོཾ་ཨཱཿཧཱུཾ།།ཐམས་ཅད་མཁྱེན་པ་དཔལ་མཆོག་རྒྱལ་མཚན་དང་།།དཀྱིལ་འཁོར་རྒྱ་མཚོའི་མངའ་བདག་བུདྡྷའི་མཚན།།སངས།
རྒྱས་བསྟན་འཛིན་ཤེས་བྱ་བཟང་པོ་སོགས།།རྩ་བརྒྱད་ཐ་མའི་ཞལ་དུ་ཨོཾ་ཨཱཿཧཱུཾ།།གཞན་ཡང་དབང་བསྐུར་སོགས་ནས་ལན་གསུམ་བརྗོད་དོ་ཞེས་པའི་བར་བདག་འཇུག་ལྟར་དང་།དེ་ནས་ཡིད་
མཆོད་ནི་དཔལ་བར་ནམ་མཁའ་མཛོད་ཀྱི་ཕྱག་རྒྱ་བཅས་ནས།ན་མོ་ཆོས་ཀྱི་དབྱིངས་སོགས་ནས།བ་ལ་ན་ནོ་ལེ་སྭཱ་ཧཱ།ཞེས་སེ་གོལ་ལན་གཉིས་གདབ་པ་ནི་ཡིད་བྱུང་གི་མཆོད་པའོ་ཞེས་པའི་བར
དང་བསྟོད་པ་ནི་སྔོན་ཡུམ་གྱི་རྐང་བརྒྱད་དང་།དཔལ་ལྡན་རྡོ་རྗེ་མཁའ་འགྲོ་མ་སོགས་དང་།